Paġna Dawn it-testi huma disponibbli fuq: Lingwa tal-kawża: il-Portugiż Billi ma żguratx l-indipendenza tal-koordinatur għall-allokazzjoni tal-islots bis-separazzjoni funzjonali tiegħu minn kull parti interessata u billi ma żguratx li s-sistema ta' finanzjament tal-attivitajiet tal-koordinatur tkun adegwata sabiex tiżgura l-indipendenza tagħhom, ir-Repubblika Portugiża naqset milli twettaq l-obbligi tagħha taħt l-Artikolu 4(2) tar-Regolament Nru 95/93 tal-Kunsill, tat-18 ta' Jannar 1993, dwar ir-regoli komuni għall-allokazzjoni ta' slots f'ajruporti tal-Komunità, kif emendat bir-Regolament (KE) Nru 545/2009 tal-Parlament Ewropew u tal-Kunsill, tat-18 ta' Ġunju 2009. Ir-Repubblika Portugiża hija kkundannata għall-ispejjeż. Lingwa tal-kawża: il-Ġermaniż L-Artikolu 7(3) tas-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ – Sistema komuni ta' taxxa fuq il-valur miżjud: bażi uniformi ta' stima, kif emendat bid-Direttiva tal-Kunsill 2004/66/KE, tas-26 ta' April 2004, għandu jiġi interpretat fis-sens li t-taxxa fuq il-valur miżjud fuq merkanzija esportata mill-ġdid inkwantu merkanzija mhux Komunitarja ma hijiex dovuta meta l-merkanzija kkonċernata ma ħarġitx mill-proċeduri doganali previsti f'din id-dispożizzjoni fid-data tal-esportazzjoni mill-ġdid tagħha, iżda ħarġet minn dawn il-proċeduri minħabba din l-esportazzjoni mill-ġdid, u dan anki jekk dejn doganali tnissel esklużivament fuq il-bażi tal-Artikolu 204 tar-Regolament tal-Kunsill (KEE) Nru 2913/92, tat-12 ta' Ottubru 1992, li jwaqqaf il-Kodiċi Doganali tal-Komunità, kif emendat bir-Regolament (KE) Nru 648/2005 tal-Parlament Ewropew u tal-Kunsill, tat-13 ta' April 2005. l-Artikolu 236(1) tar-Regolament Nru 2913/92, kif emendat bir-Regolament Nru 648/2005, moqri flimkien mad-dispożizzjonijiet tad-Direttiva tal-Kunsill 2006/112/KE, tat-28 ta' Novembru 2006, dwar is-sistema komuni ta' taxxa fuq il-valur miżjud, għandu jiġi interpretat fis-sens li, f'sitwazzjoni bħal dik inkwistjoni fil-kawża prinċipali, peress li t-taxxa fuq il-valur miżjud fuq merkanzija esportata mill-ġdid inkwantu merkanzija mhux Komunitarja ma hijiex dovuta meta din il-merkanzija ma ħarġitx mill-proċeduri doganali previsti fl-Artikolu 61 ta' din id-direttiva, u dan anki jekk dejn doganali tnissel esklużivament fuq il-bażi tal-Artikolu 204 tar-Regolament Nru 2913/92, kif emendat bir-Regolament Nru 648/2005, ma hemmx persuna responsabbli għall-ħlas tat-taxxa fuq il-valur miżjud. L-Artikolu 236 ta' dan ir-regolament għandu jiġi interpretat fis-sens li ma huwiex applikabbli fis-sitwazzjonijiet li jirrigwardaw rimbors tat-taxxa fuq il-valur miżjud. Lingwa tal-kawża: l-Olandiż Ir-rikors huwa miċħud. Il-Kummissjoni Ewropea hija kkundannata għall-ispejjeż. Lingwa tal-kawża: l-Isvediż L-Artikolu 63 TFUE għandu jiġi interpretat fis-sens li: ma jipprekludix leġiżlazzjoni nazzjonali li tipprovdi li d-dividendi mħallsa minn kumpannija residenti huma suġġetti għal taxxa f'ras il-għajn fejn dawn id-dividendi jitħallsu lil fond ta' pensjoni mhux residenti u, fejn dawn id-dividendi jitħallsu lil fond ta' pensjoni residenti, għal taxxa b'rata fissa kkalkolata fuq il-bażi ta' rendiment fittizju li jikkorrispondi, matul iż-żmien, mat-tassazzjoni tad-dħul kollu tal-kapital skont is-sistema tad-dritt komuni; jipprekludi, madankollu, li l-fondi ta' pensjoni benefiċjarji mhux residenti ma jkunux jistgħu jieħdu inkunsiderazzjoni l-ispejjeż professjonali li jista' jkun hemm li jkunu direttament marbuta mal-ġbir tad-dividendi, meta l-metodu tal-kalkolu tal-bażi taxxabbli tal-fondi ta' pensjoni residenti jipprevedi tali teħid inkunsiderazzjoni, li hija l-qorti tar-rinviju li għandha tivverifika. Lingwa tal-kawża: il-Bulgaru L-Artikolu 7(2) tad-Direttiva tal-Kunsill 2008/118/KE, tas-16 ta' Diċembru 2008, dwar l-arranġamenti ġenerali għad-dazju tas-sisa u li jħassar id-Direttiva 92/12/KEE, għandu jiġi interpretat fis-sens li l-bejgħ ta' prodott suġġett għad-dazju tas-sisa miżmum minn magazzinier awtorizzat f'maħżen tat-taxxa jwassal għar-rilaxx għall-konsum tiegħu biss fil-mument li fih dan il-prodott jitlaq fiżikament minn dan il-maħżen tat-taxxa. L-Artikolu 14(1)(a) tad-Direttiva tal-Kunsill 2003/96/KE, tas-27 ta' Ottubru 2003, li tirriforma l-istruttura tal-Komunità dwar tassazzjoni fuq prodotti ta' enerġija u elettriku, moqri flimkien mal-Artikolu 7 tad-Direttiva 2008/118, għandu jiġi interpretat fis-sens li jipprekludi rifjut mill-awtoritajiet nazzjonali li jeżentaw mid-dazju tas-sisa prodotti tal-enerġija li, wara li jkunu nbiegħu minn magazzinier awtorizzat lil xerrej intermedjarju, jinbiegħu mill-ġdid minn dan tal-aħħar lil konsumatur finali li jissodisfa r-rekwiżiti kollha meħtieġa mid-dritt nazzjonali bil-għan ta' eżenzjoni mid-dazju tas-sisa u li lilu dawn il-prodotti huma direttament ikkunsinnati minn dan il-magazzinier awtorizzat mill-maħżen tat-taxxa tiegħu, minħabba s-sempliċi raġuni li x-xerrej intermedjarju, iddikjarat mill-magazzinier awtorizzat bħala d-destinatarju tagħhom, ma għandux il-kwalità ta' konsumatur finali awtorizzat mid-dritt nazzjonali sabiex jirċievi prodotti tal-enerġija eżenti mid-dazju tas-sisa. Lingwa tal-kawża: il-Ġermaniż L-Artikolu 1(2)(a) tad-Direttiva 2004/18/KE tal-Parlament Ewropew u tal-Kunsill, tal-31 ta' Marzu 2004, fuq koordinazzjoni ta' proċeduri għall-għoti ta' kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi [kuntratti pubbliċi għal xogħlijiet, għal provvisti u għal servizzi], għandu jiġi interpretat fis-sens li ma tikkostitwixxix kuntratt pubbliku fis-sens ta' din id-direttiva, sistema ta' ftehimiet, bħal dik inkwistjoni fil-kawża prinċipali, li permezz tagħha entità pubblika jkollha l-intenzjoni takkwista oġġetti fis-suq billi tikkonkludi kuntratti, matul iż-żmien kollu ta' validità ta' din is-sistema, ma' kull operatur ekonomiku li jimpenja ruħu li jipprovdi l-oġġetti kkonċernati b'kundizzjonijiet stabbiliti minn qabel, mingħajr ma tagħmel għażla bejn l-operaturi interessati u billi tippermetti lil dawn illi jaderixxu ruħhom mal-imsemmija sistema matul iż-żmien kollu ta' validità tagħha. Sa fejn is-suġġett ta' proċedura ta' ammissjoni għal sistema ta' ftehimiet bħal dik inkwistjoni fil-kawża prinċipali jkollu interess transkonfinali ċert, din għandha tiġi maħluqa u organizzata b'konformità mar-regoli fundamentali tat-Trattat FUE, b'mod partikolari mal-prinċipji ta' nondiskriminazzjoni u ta' ugwaljanza fit-trattament bejn operaturi ekonomiċi kif ukoll mal-obbligu ta' trasparenza li jirriżulta minnhom. Lingwa tal-kawża: il-Pollakk Id-Direttiva tal-Kunsill 2003/96/KE, tas-27 ta' Ottubru 2003, li tirriforma l-istruttura tal-Komunità dwar tassazzjoni fuq prodotti ta' enerġija u elettriku, kif emendata bid-Direttiva tal-Kunsill 2004/75/KE, tad-29 ta' April 2004, kif ukoll il-prinċipju ta' proporzjonalità għandhom jiġu interpretati fis-sens li: dawn ma jipprekludux leġiżlazzjoni nazzjonali li permezz tagħha l-bejjiegħa ta' kombustibbli huma obbligati jippreżentaw, f'terminu stabbilit, sommarju ta' kull xahar tad-dikjarazzjonijiet tax-xerrejja li jindikaw li l-prodotti mixtrija huma intiżi għal finijiet ta' tisħin u dawn jipprekludu leġiżlazzjoni nazzjonali li permezz tagħha, fin-nuqqas ta' preżentazzjoni ta' tali sommarju fit-terminu stabbilit, ir-rata tas-sisa prevista għall-karburanti għandha tiġi applikata għall-kombustibbli mibjugħ, minkejja li jkun ġie kkonstatat li ma hemm l-ebda dubju dwar l-użu intiż ta' dan il-prodott għal finijiet ta' tisħin. Lingwa tal-kawża: il-Ġermaniż L-Artikolu 21 TFUE għandu jiġi interpretat fis-sens li l-awtoritajiet ta' Stat Membru ma humiex obbligati jirrikonoxxu l-isem ta' ċittadin ta' dan l-Istat Membru meta huwa jkollu wkoll in-nazzjonalità ta' Stat Membru ieħor li fih huwa kiseb dan l-isem li huwa għażel liberament u li jinkludi diversi elementi ta' nobbiltà, li ma humiex aċċettati mid-dritt tal-ewwel Stat Membru, sakemm jiġi stabbilit, fatt li għandu jiġi vverifikat mill-qorti tar-rinviju, li tali rifjut ta' rikonoxximent huwa, f'dan il-kuntest, iġġustifikat minn motivi relatati mal-ordni pubbliku, inkwantu dan huwa adatt u neċessarju sabiex tiġi ggarantita l-osservanza tal-prinċipju ta' ugwaljanza fid-dritt taċ-ċittadini kollha ta' dan l-Istat Membru. Lingwa tal-kawża: it-Taljan L-Artikoli 47 u 48 tad-Direttiva 2004/18/KE tal-Parlament Ewropew u tal-Kunsill, tal-31 ta' Marzu 2004, dwar kordinazzjoni ta' proċeduri għall-għoti ta' kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi [kuntratti pubbliċi għal xogħlijiet, għal provvisti u għal servizzi], għandhom jiġu interpretati fis-sens li dawn ma jipprekludux leġiżlazzjoni nazzjonali li tawtorizza operatur ekonomiku juża l-kapaċitajiet ta' waħda jew iktar entitajiet terzi bil-għan li jissodisfa r-rekwiżiti minimi għall-parteċipazzjoni fi proċedura ta' sejħa għal offerti li dan l-operatur jissodisfa biss parzjalment. Il-prinċipju ta' ugwaljanza fit-trattament u l-obbligu ta' trasparenza għandhom jiġu interpretati fis-sens li jipprekludu l-esklużjoni ta' operatur ekonomiku mill-proċedura ta' għoti ta' kuntratt pubbliku bħala riżultat tan-nuqqas ta' osservanza, minn naħa tiegħu, ta' obbligu li ma jirriżultax espressament fid-dokumenti relatati ma' din il-proċedura jew mil-liġi nazzjonali fis-seħħ, iżda minn interpretazzjoni ta' din il-liġi u ta' dawn id-dokumenti kif ukoll mill-mili ta' lakuni, minn naħa tal-awtoritajiet jew qrati amministrattivi nazzjonali, li jinsabu f'dawn id-dokumenti. F'dawn iċ-ċirkustanzi, il-prinċipji ta' ugwaljanza fit-trattament u ta' proporzjonalità għandhom jiġu interpretati fis-sens li ma jipprekludux il-fatt li operatur ekonomiku jingħata l-possibbiltà li jirregolarizza s-sitwazzjoni tiegħu u li jissodisfa l-imsemmi obbligu f'perijodu ta' żmien stabbilit mill-awtorità kontraenti. Lingwa tal-proċedura: l-Ingliż L-appell huwa miċħud. Photo USA Electronic Graphic Inc. hija kkundannata għall-ispejjeż. Lingwa tal-kawża: il-Grieg Id-Direttiva tal-Kunsill 92/12/KEE, tal-25 ta' Frar 1992, dwar l-arranġamenti ġenerali għall-prodotti soġġetti għad-dazju tas-sisa u dwar iż-żamma, ċaqliq u mmonitorjar ta' dan it-tip ta' prodotti, kif emendata bid-Direttiva tal-Kunsill 92/108/KEE, tal-14 ta' Diċembru 1992, moqrija fid-dawl tal-prinċipji ġenerali tad-dritt tal-Unjoni Ewropea, b'mod partikolari prinċipji ta' ċertezza legali u ta' proporzjonalità għandha tiġi interpretata fis-sens li tipprekludi leġiżlazzjoni nazzjonali – bħal dik inkwistjoni fil-kawża prinċipali, li tippermetti li jiġu ddikjarati responsabbli in solidum għall-ħlas tas-somom li jikkorrispondu mas-sanzjonijiet pekunjarji imposti fil-każ ta' ksur imwettaq matul iċ-ċirkulazzjoni tal-prodotti taħt sospensjoni tad-dazju tas-sisa, b'mod partikolari, il-proprjetarji ta' dawn il-prodotti meta dawn il-proprjetarji jkunu marbuta mal-persuni li jwettqu l-ksur b'rapport kuntrattwali li jistabbilixxihom bħala l-mandatarji tagħhom – li tipprovdi li l-magazzinier awtorizzat huwa ddikjarat responsabbli in solidum, mingħajr il-possibbiltà li jevita din ir-responsabbiltà billi jipproduċi prova li huwa ma kienx involut fl-atti tal-persuni li wettqu l-ksur, għall-ħlas tal-imsemmija somom, anki jekk, skont id-dritt nazzjonali, dan il-magazzinier la kien il-proprjetarju tal-imsemmija prodotti meta twettaq il-ksur u lanqas kien marbut mal-persuni li wettqu dan tal-aħħar b'rapport kuntrattwali li jistabbilixxihom bħala l-mandatarji tiegħu. Lingwa tal-kawża: il-Ġermaniż F'kawża bħal dik inkwistjoni fil-kawża prinċipali, li fil-kuntest tagħha huwa allegat li x-xandir ta' programmi televiżivi permezz ta' settijiet ta' televiżjoni li l-operatur ta' ċentru ta' riabilitazzjoni installa fil-bini tiegħu jaffettwa d-drittijiet tal-awtur u d-drittijiet protetti ta' numru kbir ta' partijiet ikkonċernati, b'mod partikolari ta' kompożituri, awturi ta' testi mużikali u edituri ta' mużika, kif ukoll artisti li jinterpretaw jew idoqqu mużika, produtturi ta' fonogrammi u awturi ta' testi kif ukoll l-edituri tagħhom, jeħtieġ li jiġi evalwat jekk sitwazzjoni bħal din tikkostitwixxix "komunikazzjoni lill-pubbliku", kemm fir-rigward tal-Artikolu 3(1) tad-Direttiva 2001/29/KE tal-Parlament Ewropew u tal-Kunsill, tat-22 ta' Mejju 2001, dwar l-armonizzazzjoni ta' ċerti aspetti ta' drittijiet tal-awtur u drittijiet relatati fis-soċjetà tal-informazzjoni, kif ukoll tal-Artikolu 8(2) tad-Direttiva 2006/115 tal-Parlament Ewropew u tal-Kunsill, tat-12 ta' Diċembru 2006, dwar dritt ta' kiri u dritt ta' self u dwar ċerti drittijiet relatati mad-drittijiet tal-awtur fil-qasam tal-proprjetà intellettwali, u skont l-istess kriterji ta' interpretazzjoni. Barra minn hekk, dawn iż-żewġ dispożizzjonijiet għandhom jiġu interpretati fis-sens li tali xandir jikkostitwixxi att ta' "komunikazzjoni lill-pubbliku". Lingwa tal-kawża: il-Finlandiż L-Artikolu 3(1)(ċ) tad-Direttiva tal-Kunsill 2000/78/KE, tas-27 ta' Novembru 2000, li tistabbilixxi qafas ġenerali għall-ugwaljanza fit-trattament fl-impjieg u fix-xogħol, għandu jiġi interpretat fis-sens li leġiżlazzjoni nazzjonali, bħal dik inkwistjoni fil-kawża prinċipali, dwar taxxa addizzjonali fuq id-dħul minn pensjonijiet tal-irtirar, ma taqax fil-kamp ta' applikazzjoni ratione materiae ta' din id-direttiva u, konsegwentement, tal-Artikolu 21(1) tal-Karta tad-Drittijiet Fundamentali tal-Unjoni Ewropea. Lingwa tal-kawża: ir-Rumen L-Artikolu 8(1)(ċ tad-Deċiżjoni Kwadru [Qafas] tal-Kunsill 2002/584/ĠAI, tat-13 ta' Ġunju 2002, dwar il-mandat ta' arrest Ewropew u l-proċeduri ta' konsenja bejn l-Istati Membri, kif emendata bid-Deċiżjoni Qafas tal-Kunsill 2009/299/ĠAI, tas-26 ta' Frar 2009, għandu jiġi interpretat fis-sens li l-kunċett ta' "mandat ta' arrest", previst f'din id-dispożizzjoni, għandu jinftiehem bħala li jindika mandat ta' arrest nazzjonali distint mill-mandat ta' arrest Ewropew. L-Artikolu 8(1)(c) tad-Deċiżjoni Qafas 2002/584, kif emendata bid-Deċiżjoni Qafas 2009/299, għandu jiġi interpretat fis-sens li, meta mandat ta' arrest Ewropew, li huwa bbażat fuq l-eżistenza ta' "mandat ta' arrest", fis-sens ta' din id-dispożizzjoni, ma jinkludix indikazzjoni tal-eżistenza ta' mandat ta' arrest nazzjonali, l-awtorità ġudizzjarja ta' eżekuzzjoni ma għandhiex teżegwixxih, jekk, fid-dawl tal-informazzjoni pprovduta skont l-Artikolu 15(2) tad-Deċiżjoni Qafas 2002/584, kif emendata, u f'dak ta' kwalunkwe informazzjoni oħra li hija għandha, din l-awtorità tikkonstata li l-mandat ta' arrest Ewropew ma huwiex validu peress li nħareġ mingħajr ma kien effettivament inħareġ mandat ta' arrest nazzjonali distint mill-mandat ta' arrest Ewropew. Lingwa tal-kawża: l-Ungeriż L-Artikolu 9(1) tad-Direttiva tal-Kunsill 2006/112/KE, tat-28 ta' Novembru 2006, dwar is-sistema komuni ta' taxxa fuq il-valur miżjud, għandu jiġi interpretat fis-sens li l-ġestjoni ta' xogħlijiet ta' inġinerija rurali, bħal dawk inkwistjoni fil-kawża prinċipali, minn kumpannija kummerċjali mingħajr skop ta' lukru, li teżerċita tali attività bħala professjoni li trendi qligħ b'mod komplementari biss, tikkostitwixxi attività ekonomika fis-sens ta' din id-dispożizzjoni, minkejja ċ-ċirkustanza li, minn naħa, dawn ix-xogħlijiet ikunu ġew iffinanzjati b'mod sinjifikattiv mill-għajnuna mill-Istat u, min-naħa l-oħra, il-ġestjoni tagħhom tagħti biss lok għal dħul li joriġina minn tariffa ta' ammont imnaqqas, peress li din it-tariffa għandha natura kontinwa minħabba t-tul previst tal-perijodu li matulu hija ser tinġabar. L-Artikolu 24 tad-Direttiva 2006/112 għandu jiġi interpretat fis-sens li l-ġestjoni ta' xogħlijiet ta' inġinerija rurali, bħal dawk inkwistjoni fil-kawża prinċipali, tikkostitwixxi t-twettiq ta' provvista ta' servizzi bi ħlas, għar-raġuni li dawn għandhom rabta diretta mat-tariffa riċevuta jew li għandha tiġi riċevuta, bil-kundizzjoni li din it-tariffa ta' ammont imnaqqas tikkostitwixxi l-korrispettiv tas-servizz ipprovdut u minkejja ċ-ċirkustanza li dawn is-servizzi jikkostitwixxu t-twettiq ta' obbligi previsti minn dispożizzjonijiet legali. Il-qorti tar-rinviju għandha tivverfika jekk l-ammont tat-tariffa riċevuta jew li għandha tiġi riċevuta huwiex ta' natura, bħala korrispettiv, li jikkaratterizza l-eżistenza ta' rabta diretta bejn il-provvista ta' servizzi mwettqa jew li għandha titwettaq u l-imsemmi korrispettiv, u, konsegwentement, in-natura oneruża tal-provvista ta' servizzi. B'mod partikolari, hija għandha tiżgura li t-tariffa riċevuta mir-rikorrenti fil-kawża prinċipali tikkostitwixxi biss remunerazzjoni parzjali tas-servizzi pprovduti jew li għandhom jiġu pprovduti, u li l-livell tagħha ma ġiex stabbilit minħabba l-eżistenza ta' fatturi eventwali oħra li jistgħu, jekk ikun il-każ, iqiegħdu f'dubju r-rabta diretta bejn is-servizzi u l-korrispettiv tagħhom. Lingwa tal-kawża: il-Portugiż Fil-każ ta' risposta fl-affermattiv, mill-Artikoli 5 u 6 tad-Digriet Liġi Nru 242-B/2006 jista' jitqies li jeżisti kuntratt ta' adeżjoni li jista' jiġi integrat fid-dispożizzjoni tal-Artikolu 3(1)(b) tal-imsemija direttiva suġġett għall-possibbiltà li taderixxi jew toħroġ mill-kuntratt skont jekk il-mediċini jingħatawx jew le? Billi l-Artikolu 8 tad-Digriet Liġi Nru 242-B/2006 u l-Artikoli 8 u 10 tad-Digriet Nru 3-B/2007, jipprevedu l-fatturazzjoni ta' kull xahar, dawn huma konformi mad-Direttiva 2000/35/KE, tal-Parlament Ewropew u tal-Kunsill, tad-29 ta' Ġunju 2000 [Artikolu 3(1)(b)(i)]? Sa fejn l-Artikolu 10 tad-Digriet Nru 3-B/2007 jipprevedi bħala terminu ta' ħlas l-għaxar ġurnata tax-xahar segwenti għar-riċeviment tal-fatturazzjoni, dan jista' jitqies li jaqa' taħt [l-Artikolu 3(2)] tad-direttiva msemmija iktar 'il fuq? Lingwa tal-kawża: il-Ġermaniż tannulla, fl-intier tagħha, is-sentenza tal-Qorti Ġenerali tal-Unjoni Ewropea, tas-16 ta' Marzu 2016, fil-Kawża T-100/15; Fil-każ li l-appell jitqies li huwa fondat, l-appellanti titlob lill-Qorti tal-Ġustizzja tilqa', fl-intier tagħhom, it-talbiet li saru fl-ewwel istanza, jiġifieri: tordna lill-konvenuta tbati l-ispejjeż. Qabelxejn l-appellanti tallega li l-Qorti Ġenerali applikat kriterju ta' evalwazzjoni żbaljat: Barra minn hekk, l-appellanti tallega ksur tal-Artikolu 18(4) tar-Regolament (KE) Nru 924/2006 billi tinvoka tliet aggravji: L-ewwel nett, ir-rifjut ta' awtorizzazzjoni tal-informazzjoni dwar is-saħħa inkwistjoni huwa bbażat fuq żbalji ta' evalwazzjoni mwettqa mill-konvenuta. Dan jirriżulta mill-ġerarkija tal-fatturi leġittimi rilevanti li hija prevista fl-Artikolu 18(4) tar-Regolament (KE) Nru 924/2006. Mhux kull teħid inkunsiderazzjoni ta' fattur leġittimu u rilevanti jista' jiġġustifika r-rifjut ta' awtorizzazzjoni ta' informazzjoni dwar is-saħħa li hija fattwalment korretta u sostnuta xjentifikament. Skont l-appellanti, mill-premessa 17 tar-regolament jirriżulta li din l-informazzjoni ma tistax tkun l-"aspett prinċipali" li għandu jittieħed inkunsiderazzjoni fil-kuntest tad-deċiżjoni ta' awtorizzazzjoni. L-"aspett prinċipali li għandu jittieħed inkunsiderazzjoni" fir-rigward ta' informazzjoni dwar is-saħħa għandu jkun il-"ġustifikazzjoni xjentifika". Din il-ponderazzjoni hija wkoll riflessa fl-Artikolu 18(4) tar-Regolament (KE) Nru 924/2006. F'dan l-artikolu, tissemma' l-pożizzjoni tal-awtorità għall-ewwel darba. It-tieni nett, l-appellanti tqis li l-konvenuta ma eżerċitatx b'mod korrett id-diskrezzjoni tagħha taħt l-Artikolu 18(4) tar-Regolament (KE) Nru 924/2006 peress li assumiet b'mod żbaljat li l-informazzjoni tar-rikorrenti tista' tibgħat "messaġġ kunfliġġenti u ambigwu lill-konsumaturi". Ir-riferiment għall-effetti tal-glukożju kkonstatati la jfisser li z-zokkor għandu jiġu kkonsmat jew ikkonsmat iktar, u lanqas li hemm rakkomandazzjonijiet minn terzi sabiex jitnaqqas il-konsum taz-zokkor. Għaldaqstant, ma tistax tiġi invokata kontradizzjoni u dan, b'mod partikolari, fil-każ ta' rġiel u nisa' attivi, b'saħħithom u li għandhom kapaċità fiżika għar-reżistenza sportiva, speċifikament imsemmija fit-talbiet. It-tielet nett, l-appellanti tqis li l-konvenuta wettqet żball ta' evalwazzjoni ieħor fil-kuntest tal-Artikolu 18(4) tar-Regolament (KE) Nru 924/2006, meta qieset b'mod żbaljat li l-informazzjoni tar-rikorrenti hija ambigwa u qarrieqa. Sabiex konsumatur raġonevolment attent u avżat jiġi mqarraq, l-informazzjoni dwar is-saħħa tar-rikorrenti għandha tkun falza. Dan huwa preċiżament mhux il-każ. Barra minn hekk, l-appellanti tinvoka ksur tal-prinċipju ta' proporzjonalità. L-appellanti tqis li, billi tirrifjuta li tawtorizza l-informazzjoni dwar is-saħħa tagħha, il-konvenuta tikser il-prinċipju ta' proporzjonalità. Fil-fehma tagħha, meta l-konvenuta teżerċita s-setgħa diskrezzjonali tagħha, hija tkun marbuta, bħala istituzzjoni tal-Unjoni, tosserva l-prinċipju ta' proporzjonalità previst fl-ewwel paragrafu tal-Artikolu 5(4) TUE. Fil-fatt, meta r-rifjut ta' awtorizzazzjoni tal-informazzjoni dwar is-saħħa tar-rikorrenti jkun dovut għal prinċipji ġenerali ta' nutrizzjoni u ta' saħħa, mingħajr ma jiġi evalwat il-każ individwali, ikun hemm ksur tal-prinċipju ta' proporzjonalità. Dan għaliex prinċipji ġenerali ma jeżiġux ir-rifjut tat-talbiet f'dan il-każ, iżda, l-iktar l-iktar, jeżiġu kundizzjonijiet speċifiċi għall-użu u regoli ta' ttikkettjar bħala miżura inqas restrittiva. Barra minn hekk, anki minn perspettiva ta' nutrizzjoni u ta' saħħa, projbizzjoni ġenerali inkundizzjonali minħabba r-rifjut ta' informazzjoni fattwalment korretta u sostnuta xjentifikament ma hijiex miżura adatta sabiex jintlaħaq livell għoli ta' protezzjoni tal-konsumaturi. Fl-aħħar nett, l-appellanti tinvoka ksur tal-prinċipju tal-ugwaljanza fit-trattament: Ir-rifjut ta' awtorizzazzjoni ta' informazzjoni dwar is-saħħa mitluba jikser manifestament il-prinċipju ta' ugwaljanza fit-trattament. Skont l-appellanti, il-konvenuta tittratta awtorizzazzjonijiet ta' sitwazzjonijiet paragunabbli b'mod differenti, minkejja li ma hemmx raġunijiet oġġettivi li jiġġustifikaw inugwaljanza fit-trattament. Lingwa tal-kawża: il-Franċiż Lingwa tal-kawża: iċ-Ċek tiddikjara li: billi ma tiggarantixxix li d-definizzjonijiet tal-kategoriji C1 u C ikopru biss vetturi bil-mutur diversi minn dawk tal-kategoriji D1 jew D, ir-Repubblika Ċeka naqset milli twettaq l-obbligi tagħha li jirriżultaw mill-Artikolu 4 (1) u (4)(d) u (f) tad-Direttiva 2006/126/KE; tikkundanna lir-Repubblika Ċeka għall-ispejjeż. L-Artikolu 4(1) tad-Direttiva 2006/126 KE jipprevedi li l-liċenzja tas-sewqan tawtorizza s-sewqan ta' vetturi b'mutur fil-kategoriji ddefiniti fl-istess artikolu. L-Artikolu 4(4)(d) u (f) fih id-definizzjonijiet tal-kategoriji C1 u C. Il-kundizzjoni skont liema l-kategorija għandha tinkludi "vetturi bil-mutur diversi minn dawk tal-Kategoriji D1 jew D" hija espressament prevista għal dawn iż-żewġ kategoriji. Il-leġiżlazzjoni Ċeka li tiddefinixxi l-kategoriji ta' vetturi ma tinkludix madankollu, il-kundizzjoni skont liema l-Kategoriji C1 u C huma limitati għal "vetturi bil-mutur diversi minn dawk tal-Kategoriji D1 jew D". L-Artikolu 4(4)(h) tad-Direttiva 2006/126/KE jiddefinixxi l-kategorija D1 bħla li tkopri il-"vetturi bil-mutur proġettati u mibnija għat-trasport ta' mhux aktar minn 16-il passiġġier minbarra s-sewwieq", mingħajr ma jipprevedi numru minimu ta' passiġġieri. Madankollu, il-leġiżlazzjoni Ċeka żżid ir-rekwiżit skont liema l-vetturi intiżi għat-trasport ta' iktar minn 8 passiġġieri, jiġu kklassifikati fil-kategorija D1. Lingwa tal-kawża: il-Portugiż Prinċipalment, talba għall-annullament tad-Deċiżjoni tal-Kummissjoni C (2013) 306 finali, tat-23 ta' Jannar 2013, dwar proċedura għall-applikazzjoni tal-Artikolu 101 TFUE (Każ COMP/39.839 – Telefónica vs Portugal Telecom), u, sussidjarjament, talba għal tnaqqis fil-multa. L-Artikolu 2 tad-Deċiżjoni tal-Kummissjoni C (2013) 306 finali, tat-23 ta' Jannar 2013, dwar proċedura għall-applikazzjoni tal-Artikolu 101 TFUE (Każ COMP/39.839 – Telefónica vs Portugal Telecom), huwa annullat sa fejn jiffissa l-ammont tal-multa imposta fuq Portugal Telecom SGPS, SA għal EUR 12 290 000, peress li dan l-ammont ġie ffissat abbażi tal-valur tal-bejgħ stmat mill-Kummissjoni Ewropea. Il-kumplament tar-rikors huwa miċħud. Portugal Telecom SGPS għandha tbati tliet kwarti mill-ispejjeż tagħha kif ukoll kwart mill-ispejjeż tal-Kummissjoni. Il-Kummissjoni għandha tbati tliet kwarti mill-ispejjeż tagħha kif ukoll kwart mill-ispejjeż ta' Portugal Telecom SGPS. Lingwa tal-kawża: l-Ispanjol Prinċipalment, talba għall-annullament tad-Deċiżjoni tal-Kummissjoni C (2013) 306 finali, tat-23 ta' Jannar 2013, dwar proċedura għall-applikazzjoni tal-Artikolu 101 TFUE (Każ COMP/39.839 – Telefónica vs Portugal Telecom), u, sussidjarjament, talba għal tnaqqis fil-multa. L-Artikolu 2 tad-Deċiżjoni tal-Kummissjoni C (2013) 306 finali, tat-23 ta' Jannar 2013, dwar proċedura għall-applikazzjoni tal-Artikolu 101 TFUE (Każ COMP/39.839 – Telefónica vs Portugal Telecom), huwa annullat sa fejn jiffissa l-ammont tal-multa imposta fuq Telefónica, SA għal EUR 66 894 000, peress li dan l-ammont ġie ffissat abbażi tal-valur tal-bejgħ stmat mill-Kummissjoni Ewropea. Il-kumplament tar-rikors huwa miċħud. Telefónica għandha tbati tliet kwarti mill-ispejjeż tagħha kif ukoll kwart mill-ispejjeż tal-Kummissjoni. Il-Kummissjoni għandha tbati tliet kwarti mill-ispejjeż tagħha kif ukoll kwart mill-ispejjeż ta' Telefónica. Lingwa tal-kawża: l-Ispanjol Minn naħa, talba bbażata fuq l-Artikolu 263 TFUE u intiża għall-annullament tad-deċiżjoni tal-EUIPO tat-8 ta' Lulju 2014 li tiċħad l-offerta magħmula mir-rikorrenti fil-kuntest ta' sejħa għal offerti li tirrigwarda l-provvista u l-installazzjoni ta' għamara u ta' aċċessorji fil-bini tal-EUIPO (ĠU 2014/S 023-035020) u tad-deċiżjonijiet konnessi mad-deċiżjoni ta' ċaħda tal-offerta tar-rikorrenti, inkluża, jekk ikun il-każ, id-deċiżjoni ta' għoti, kif ukoll talba għall-ftuħ mill-ġdid tal-proċedura ta' sejħa għal offerti fl-istadju ta' qabel id-deċiżjoni tat-8 ta' Lulju 2014 u, min-naħa l-oħra, talba bbażata fuq l-Artikolu 268 TFUE u intiża sabiex jinkiseb kumpens għad-danni li r-rikorrenti allegatament ġarrbet. Ir-rikors huwa miċħud. AF Steelcase, SA hija kkundannata għall-ispejjeż. Lingwa tal-kawża: il-Ġermaniż Rikors ippreżentat kontra d-deċiżjoni tal-Ewwel Bord tal-Appell tal-EUIPO tas-26 ta' Ġunju 2014 (Każ R 1178/2013-1), dwar applikazzjoni għar-reġistrazzjoni ta' sinjal tridimensjonali kompost minn forma ta' lukkett għal shuttering bħala trade mark tal-Unjoni Ewropea. Ir-rikors huwa miċħud. Peri GmbH hija kkundannata għall-ispejjeż. Lingwa tal-kawża: l-Ingliż Rikorsi kontra d-deċiżjonijiet tal-Ewwel Bord tal-Appell tal-EUIPO tal-31 ta' Lulju 2014 (Każ R 2054/2013-1 u Każ R 2058/2013-1), dwar proċedimenti għal dikjarazzjoni ta' invalidità bejn Universal Protein Supplements u H Young Holdings. Ir-rikorsi huma miċħuda Universal Protein Supplements Corp. hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tar-Raba' Bord tal-Appell tal-EUIPO, tal-20 ta' Jannar 2015 (Każ R 1752/2014-4), dwar applikazzjoni għar-reġistrazzjoni tas-sinjal verbali SOCIAL.COM bħala trade mark tal-Unjoni Ewropea. Ir-rikors huwa miċħud. salesforce.com, Inc. hija kkundannata għall-ispejjeż. Lingwa tal-kawża: it-Taljan Talba bbażata fuq l-Artikolu 268 TFUE intiża sabiex jinkiseb kumpens għad-dannu allegatament subit mir-rikorrent minħabba t-tul tal-proċedura fil-Kawżi T-236/02, C-59/06 P u C-617/11 P. Ma hemmx lok li tingħata deċiżjoni dwar ir-rikors. Kull parti għandha tbati l-ispejjeż rispettivi tagħha relatati mal-eċċezzjoni ta' inammissibbiltà li tat lok għad-digriet tad-9 ta' Jannar 2015, Marcuccio vs L-Unjoni Ewropea (T-409/14, mhux ippubblikata, EU:T:2015:18). Luigi Marcuccio għandu jbati l-ispejjeż rispettivi tiegħu u dawk sostnuti mill-Qorti tal-Ġustizzja tal-Unjoni Ewropea fir-rigward tal-kumplament. Lingwa tal-kawża: l-Ingliż tannulla d-deċiżjoni kkontestata; It-trade mark inkwistjoni, fit-totalità tagħha, ma tiġix ipperċepita bħala messaġġ promozzjonali ta' tifħir peress li ma jinkludi l-ebda indikazzjoni tal-oriġini kummerċjali. Lingwa tal-kawża: l-Ingliż tannulla d-deċiżjoni kkontestata; Il-kliem li jifformaw it-trade mark ma humiex limitati għal tifsira ta' tifħir kif qed jipproponi l-Eżaminatur. Lingwa tal-kawża: l-Ingliż tannulla d-Deċiżjoni tal-Kunsill (PESK) 2016/475, tal-31 ta' Marzu 2016, li temenda d-Deċiżjoni tal-Kunsill 2013/183/PESK dwar miżuri restrittivi kontra r-Repubblika Demokratika Popolari tal-Korea u r-Regolament ta' Implimentazzjoni tal-Kummissjoni (UE) 2016/659, tas-27 ta' April 2016, li jemenda r-Regolament tal-Kunsill (KE) Nru 329/2007, dwar miżuri restrittivi kontra r-Repubblika Demokratika tal-Poplu tal-Korea sa fejn dawn il-miżuri kienu intiżi sabiex jinkludu lir-rikorrenti fl-Anness V tar-Regolament tal-Kunsill KE 329/2007 u fl-Anness II tad-Deċiżjoni 2013/183/PESK; torna lill-konvenuti jbatu l-ispejjeż tar-rikorrenti. Insostenn tar-rikors tagħha, ir-rikorrenti tinvoka erba' motivi. L-ewwel motiv huwa bbażat fuq l-allegazzjoni li l-konvenuti naqsu milli jagħtu raġunijiet adegwati jew suffiċjenti għall-inklużjoni tar-rikorrenti. It-tieni motiv huwa bbażat fuq l-allegazzjoni li l-konvenuti manifestament wettqu żball meta qiesu li ebda waħda mill-kriterji għall-elenkar fil-miżuri kkontestati ma kienet issodisfatta fil-każ tar-rikorrenti u li ma hemm l-ebda bażi fattwali għall-inklużjoni tagħha. It-tielet motiv huwa bbażat fuq l-allegazzjoni li l-konvenuti kisru l-prinċipji tal-protezzjoni tad-data. Ir-raba' motiv huwa bbażat fuq l-allegazzjoni li l-konvenuti kisru, mingħajr ġustifikazzjoni jew proporzjon, id-drittijiet fundamentali tar-rikorrenti, inklużi d-dritt tagħha għal protezzjoni tal-proprjetà, tan-negozju u tar-reputazzjoni tagħha. Lingwa tal-kawża: l-Ingliż tannulla d-Deċiżjoni tal-Kummissjoni (UE) 2016/288, tas-27 ta' Marzu 2015 fil-Każ S.A.34775 (13/C) (ex 12/NN) – Imposta tal-aggregati – u, b'mod partikolari, il-premessi (625), (626), (629) u (630) u l-Artikoli 5 u 7 ta' dik id-deċiżjoni kkontestata – sa fejn: id-deċiżjoni kkontestata tiddefinixxi l-uniċi benefiċjarji tal-għajnuna illegali bħala l-kumpanniji li pproduċew ix-shale tal-bitum u prodotti li jikkonsistu prinċipalment tax-shale tal-bitum bejn l-1 ta' April 2002 u d-data tad-deċiżjoni ("produtturi tax-shale tal-bitum"); u id-deċiżjoni kkontestata tispeċifika l-ammont ta' għajnuna li trid tiġi rkuprata mill-produtturi tax-shale tal-bitum waħedhom, tirrikjedi l-irkupru minnhom tal-ammont sħiħ tal-imposta tal-aggregati ("IAG") li għalihom applikaw l-eżenzjonijiet illegali u tonqos milli tirrikjedi l-Gvern tar-Renju Unit li jnaqqas l-ammont li għandu jiġi rkuprat sa fejn il-produtturi tax-shale tal-bitum għaddew il-benefiċċju ta' dawk l-eżenzjonijiet lill-klijenti tagħhom, u tikkundanna lill-Kummissjoni għall-ispejjeż tar-rikorrenti f'dawn il-proċedimenti. Insostenn tar-rikors tagħha, ir-rikorrenti tinvoka żewġ motivi. L-ewwel motiv ibbażat fuq żball ta' liġi u/jew żball manifest ta' evalwazzjoni fl-identifikazzjoni tal-benefiċjarji u l-kwantifikazzjoni tal-ammont ta' għajnuna li ma tiġix rkuprata. Skont ir-rikorrenti, sa fejn id-deċiżjoni kkontestata tidentifika l-produtturi tax-shale tal-bitum bħala l-uniċi benefiċjarji tal-għajnuna illegali u ma teħtieġx li r-Renju Unit inaqqas l-ammont li għandu jiġi rkuprat minnhom sa fejn huma għaddew il-benefiċċju tal-eżenzjoni tax-shale tal-bitum lill-klijenti tagħhom, il-Kummissjoni wettqet żball ta' liġi u/jew wettqet żball manifest ta' evalwazzjoni. Ir-rikorrenti tressaq il-punt li l-ġurisprudenza tal-Qorti Ġenerali fil-Kawża T-308/00 RENV, Salzgitter vs Il-Kummissjoni (ECLI:EU:T:2013:30) li stabbiliet li l-irkupru għandu jkun limitat għall-vantaġġi finanzjarji li joriġinaw attwalment mit-tqegħid tal-għajnuna għad-dispożizzjoni tal-benefiċjarju, u jkun proporzjonata għalihom. Barra minn hekk, kif tgħid ir-rikorrenti, il-Kawżi T-473/12, Aer Lingus vs Il-Kummissjoni (ECLI: EU:T:2015:78) u T-500/12, Ryanair vs Il-Kummissjoni (ECLI:EU:T:2015:73), jistabbilixxu li, fil-każ ta' għajnuna li tikkonsisti minn tnaqqis ta' taxxa indiretta imposta fuq il-konsum ta' prodott jew servizz u intiż li jgħaddi minn impriża lejn il-klijenti tagħha, u fejn il-vantaġġ ekonomiku li joriġina mill-applikazzjoni tat-taxxa mnaqqsa setgħet ukoll tgħaddi għand il-klijenti tagħha, l-ammont ta' għajnuna li jista' jkun irkuprat mill-impriża huwa biss il-vantaġġ attwalment miksub mill-impriża. Ir-rikorrenti tressaq il-punt ukoll li l-IAG hija taxxa indiretta imposta fuq il-komsum ta' aggregati u intiż (mill-Gvern tar-Renju Unit) li tgħaddi minn impriżi li joħorġu u jisfruttaw kummerċjalment l-aggregati, lill-klijienti tagħhom. Il-vantaġġ ekonomiku li joriġina mill-eżenzjonijiet tax-shale tal-bitum, kif tiddikjara r-rikorrenti, seta' jkun – u tassew attwalment kien – għadda mill-produtturi tax-shale tal-bitum (inkluż ir-rikorrenti) fil-forma ta' preżżijiet iktar baxxi għall-bejgħ. Għaldaqstant, kif tgħid ir-rikorrenti, in segwitu tal-Kawżi T-473/12, Aer Lingus vs Il-Kummissjoni (ECLI: EU:T:2015:78) u T-500/12, Ryanair vs Il-Kummissjoni (ECLI:EU:T:2015:73), l-unika għajnuna li tista' tiġi rkuprata mill-produtturi tax-shale tal-bitum hija l-vantaġġ attwalment miksub u miżmum minnhom. Finalment, ir-rikorrenti tinvoka li sa fejn id-deċiżjoni kkontestata teħtieġ l-irkupru mill-produtturi tax-shale tal-bitum tal-ammont sħiħ tal-IAG li minnha kienu eżentati taħt l-eżenzjonijiet tax-shale tal-bitum, mingħajr xi tnaqqis biex jittieħed inkunsiderazzjoni l-benefiċċju li għadda mill-produttuir tax-shale tal-bitumen lill-klijenti tagħhom, il-Kummissjoni wettqet żball ta' liġi, applikat b'mod żbaljat l-Artikolu 108 TFUE u/jew l-Artikolu 14 tar-Regolament tal-Kunsill (KE) Nru 659/1999 li jistabbilixxi regoli dettaljati għall-applikazzjoni tal-Artikolu 93 tat-Trattat tal-KE (ĠU Edizzjoni Speċjali bil-Malti, Kapitolu 8, Vol. 1, p. 339) u wettqet żball manifest ta' evalwazzjoni. It-tieni motiv ibbażat fuq ksur tal-prinċipju tal-UE ta' propozjonalità. Ir-rikorrenti tinvoka li bi ksur tal-Artikolu 14(1) tar-Regolament tal-Kunsill (KE) Nru 659/1999, l-irkupru tal-ammont sħiħ tal-imposta fuq l-aggregati mhux imħallsa mir-rikorrenti fir-rigward tax-shale tal-bitum li sfruttat kien ikun sproporzjonat għal kull vantaġġ finanzjarju li joriġina mit-tqegħid tal-għajnuna għad-dispożizzjoni tagħha. Ir-rikorrenti għaddiet il-benefiċċju kollu tal-eżenzjoni mill-IAG lill-klijenti tagħha u kien ikun impossibbli fil-prattika li hija tirkupra b'mod retroattiv dik l-IAG mhux imħallsa mill-klijenti tagħha. tannulla d-deċiżjoni kkontestata u tiddikjara l-invalidità tat-trade mark Nru 8 500 548; tikkundanna lill-EUIPO għall-ispejjeż; tikkundanna lill-intervenjenti għall-ispejjeż tal-proċedimenti quddiem l-EUIPO. Ksur tal-Artikoli 75 u 76 tar-Regolament Nru 207/2009; Ksur tal-Artikolu 7(1)(b) u (c) tar-Regolament Nru 207/2009. Lingwa tal-kawża: il-Ġermaniż tannulla d-deċiżjoni kkontestata; tikkundanna lill-EUIPO għall-ispejjeż, inklużi dawk sostnuti fil-kuntest tal-proċedimenti tal-appell quddiem l-EUIPO. Ksur tal-Artikolu 7(1)(b) tar-Regolament Nru 207/2009; Ksur tal-Artikolu 7(1)(c) tar-Regolament Nru 207/2009. Lingwa tal-kawża: l-Ispanjol skont l-Artikolu 263 TFUE, tannulla l-Artikolu 2 tad-Deċiżjoni tal-Kummissjoni Ewropea C (2016) 1933 finali, tas-6 ta' April 2016, dwar proċedura skont l-Artikolu 101 tat-Trattat dwar il-Funzjonament tal-Unjoni Ewropea u l-Artikolu 53 tal-Ftehim ŻEE, fil-Każ AT.39965 – Mushrooms, fir-rigward tal-ammont tal-multa imposta fuq ir-rikorrenti, peress li huwa vvizzjat bi żball manifest ta' evalwazzjoni mill-Kummissjoni Ewropea fir-rigward tal-fatti li għalihom irrifjutat li tagħti l-inkapaċità ta' ħlas (inability to pay) lir-rikorrenti. sussidjarjament, skont il-ġurisdizzjoni sħiħa mogħtija lilha mill-Artikolu 31 tar-Regolament (KE) Nru 1/2003 abbażi tal-Artikolu 261 TFUE, temenda l-Artikolu 2 tad-Deċiżjoni tal-Kummisjoni Ewropea C (2016) 1933 finali, tas-6 ta' April 2016, dwar proċedura skont l-Artikolu 101 TFUE u l-Artikolu 53 tal-Ftehim ŻEE, fil-Każ AT.39965 – Mushrooms, u tnaqqas is-sanzjoni imposta fuq Riberebro. tikkundanna lill-Kummissjoni Ewropea għall-ispejjeż ta' dawn il-proċeduri. Din il-proċedura hija bbażata fuq it-talba għal klemenza ppreżentata minn impriża speċifika lill-Kummissjoni Ewropea, dwar il-parteċipazzjoni tagħha f'akkordju fis-settur tal-faqqiegħ ippreżervat. Skont it-test tad-deċiżjoni nnifisha, dan l-akkordju kien intiż li jistabbilizza s-suq tal-faqqiegħ u jwaqqaf il-waqgħa tal-prezzijiet f'dan is-suq. Ir-rikorrenti la jikkontestaw il-fatti u lanqas il-klassifikazzjoni ġuridika tal-fatti, li diġà rrikonoxxew meta kkooperaw fil-proċedura ta' klemenza u fir-risposta tagħhom għad-dikjarazzjoni tal-oġġezzjonijiet, li fiha allegaw li qed jirrikonoxxu d-deskrizzjoni u l-evalwazzjoni ġuridika magħmula tal-fatti. F'dan ir-rikors qed tiġi kkontestata l-evalwazjoni u l-proporzjonalità tal-multa imposta. Insostenn tar-rikors tagħhom, ir-rikorrenti jinvokaw żewġ motivi. L-ewwel motiv ibbażat fuq l-allegazzjoni li l-konvenuta wettqet żball manifest ta' evalwazzjoni. F'dan ir-rigward qed jiġi allegat li dan l-iżball manifest jivvizzja l-evalwazzjoni tal-fatti li għalihom ġiet miċħuda l-inkapaċità ta' ħlas tal-multa (inability to pay) tar-rikorrenti. L-impożizzjoni tal-multa, fil-fatt, irrimedjabbilment tipperikola l-vijabbiltà ekonomika tagħhom, ser twassal li ċċaħħad l-assi mill-valur kollu tagħhom u tinjora l-kuntest ekonomiku u soċjali li fih jinsabu. It-tieni motiv ibbażat fuq ksur tal-prinċipju ta' proporzjonalità. F'dan ir-rigward qed jiġi allegat il-fatt li d-deċiżjoni kkontestata ma tqisx l-offerta limitata tal-prodotti tar-rikorrenti. Lingwa tar-rikors: il-Ġermaniż timmodifika d-deċiżjoni kkontestata billi tilqa' l-oppożizzjoni fl-intier tagħha u tiċħad l-applikazzjoni għal trade mark Komunitarja Nru 011757549; tikkundanna lill-parti l-oħra għall-ispejjeż. Ksur tal-Artikolu 8(1)(b) tar-Regolament Nru 207/2009; Ksur tal-Artikolu 8(4) tar-Regolament Nru 207/2009; Ksur tal-Artikolu 8(5) tar-Regolament Nru 207/2009. Lingwa tar-rikors: iċ-Ċek tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 8(4) tar-Regolament Nru 207/2009; Ksur tal-Artikolu 52(1)(b) tar-Regolament Nru 207/2009; Ksur tal-Artikolu 76(1) tar-Regolament Nru 207/2009; Ksur tar-Regola 50(1) tar-Regolament Nru 2868/95. Lingwa tar-rikors: iċ-Ċek tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 8(4) tar-Regolament Nru 207/2009; Ksur tal-Artikolu 52(1)(b) tar-Regolament Nru 207/2009; Ksur tal-Artikolu 76(1) tar-Regolament Nru 207/2009; Ksur tar-Regola 50(1) tar-Regolament Nru 2868/95. Lingwa tar-rikors: iċ-Ċek tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 8(4) tar-Regolament Nru 207/2009; Ksur tal-Artikolu 52(1)(b) tar-Regolament Nru 207/2009; Ksur tal-Artikolu 76(1) tar-Regolament Nru 207/2009; Ksur tar-Regola 50(1) tar-Regolament Nru 2868/95. Lingwa tar-rikors: il-Ġermaniż tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 7(1)(c) tar-Regolament Nru 207/2009; Ksur tal-Artikolu 65(6) tar-Regolament Nru 207/2009. Lingwa tar-rikors: il-Ġermaniż tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 7(1)(b) tar-Regolament Nru 207/2009; Ksur tal-Artikolu 7(1)(c) tar-Regolament Nru 207/2009; Ksur tal-Artikolu 7(1)(g) tar-Regolament Nru 207/2009. Lingwa tal-kawża: il-Ġermaniż tannulla d-deċiżjoni tal-konvenuta tat-8 ta' Ġunju 2016 dwar l-aċċess limitat għad-dokumenti tal-grupp "kodiċi ta' kondotta"; tikkundanna lill-konvenuta għall-ispejjeż tal-istanza konformement mal-Artikolu 87(2) tar-Regoli tal-Proċedura tal-Qorti Ġenerali u tikkundannaha għall-ispejjeż ta' eventwali intervenjenti. Insostenn tar-rikors tiegħu, ir-rikorrent jinvoka motiv uniku, ibbażat fuq ksur tad-drittijiet tal-membri parlamentari li jirriżultaw mill-Artikolu 230(2) TFUE, moqri flimkien mal-Artikolu 10(2) TUE, ikkunsidrati fid-dawl tal-obbligi li tingħata informazzjoni. Lingwa tal-kawża: il-Franċiż Talba għall-annullament tar-rapport ta' evalwazzjoni tar-rikorrenti għas-sena 2013. Ir-rikors huwa miċħud. FV għandha tbati l-ispejjeż tagħha stess u hija kkundannata tbati l-ispejjeż sostnuti mill-Kunsill tal-Unjoni Ewropea. Lingwa tal-kawża: il-Franċiż Talba għall-annullament tad-deċiżjoni tal-Kummissjoni li r-rikorrent ma jiġix promoss fil-kuntest tal-proċedura ta' promozzjoni 2014. Ir-rikors huwa miċħud. Kull parti għandha tbati l-ispejjeż rispettivi tagħha. Lingwa tal-kawża: il-Franċiż Talba għall-annullament tad-deċiżjoni li r-rikorrent ma jiġix promoss għall-grad AD9 wara li għadda mill-kompetizzjoni EPSO/AD/113/07 "Kapijiet ta' unità (AD9) tal-lingwi Ċek, Estonjan, Ungeriż, Litwan, Latvjan, Malti, Pollakk, Slovakk u Sloven fil-qasam tat-traduzzjoni" u talba għad-danni. Ir-rikors huwa miċħud. Erik Simpson għandu jbati l-ispejjeż tiegħu sostnuti fil-Kawżi F-142/11, T-130/14 P u F-142/11 RENV, rispettivament, u huwa kkundannat ibati l-ispejjeż sostnuti mill-Kunsill tal-Unjoni Ewropea fil-Kawża F-142/11. Il-Kunsill tal-Unjoni Ewropea għandu jbati l-ispejjeż tiegħu sostnuti fil-Kawżi T-130/14 P u F-142/11 RENV. Lingwa tal-kawża: l-Ingliż Il-President tat-Tieni Awla ordna t-tħassir tal-kawża. Lingwa tal-kawża: il-Franċiż Il-President tal-Ewwel Awla ordna t-tħassir tal-kawża. Lingwa tal-kawża: il-Franċiż Il-President tal-Ewwel Awla ordna t-tħassir tal-kawża.
Extracted from C_287_2016.html